การเติบโตของศาสนา

การเติบโตของศาสนา () มีความเกี่ยวข้องกับการขยายและเพิ่มจำนวนของผู้นำถือศาสนาทั่วโลก โดยปกติแล้ว ในสถิติมักวัดจำนวนผู้นับถือที่แน่นอน ร้อยละของการเติบโตต่อปี และการเติบโตของจำนวนผู้เข้ารีตบนโลก

การศึกษาในคริสต์ศตวรรษที่ 21 เสอนแนะว่า ในแง่ของจำนวนร้อยละและการเผยแผ่ทั่วโลก ศาสนาอิสลามเป็นศาสนาหลักที่เติบโตเร็วที่สุดในโลก"The Future of Global Muslim Population: Projections from 2010 to 2013"  Accessed July 2013. การคาดการณ์ทางศาสนาที่ครอบคลุมสำหรับ ค.ศ. 2050 โดยสำนักวิจัยพิวทำนายว่า ประชากรมุสลิมทั่วโลกจะมีอัตราการเจริญเติบโตเร็วกว่าประชากรคริสต์ โดยหลักเนื่องจากมุสลิมมีอายุโดยเฉลี่ยน้อยกว่า และอัตราการเจริญพันธุ์สูงกว่า การเปลี่ยนศาสนาไม่มีผลกระทบสุทธิต่อการเติบโตของประชากรมุสลิม อันที่จริง การเปลี่ยนศาสนาจะมีผลกระทบต่อขนาดกลุ่มศาสนาเพียงเล็กน้อย ทางพิวคาดการณ์ว่าจำนวนผู้ที่นับถือศาสนาจะเพิ่มขึ้นภายใน ค.ศ. 2050 เนื่องจากอัตราการเจริญพันธุ์ที่เพิ่มขึ้นในประเทศที่มีประชากรเคร่งศาสนามากกว่า และอัตราการเจริญพันธุ์ที่ลดลงในประเทศที่มีประชากรเคร่งศาสนาน้อยกว่า

คาดการณ์ว่าอัตราการเกิดจะพิสูจน์ปัจจัยหลักในการเติบโตของศาสนาใดก็ตาม แทนที่จะเป็นอัตราการเปลี่ยนศาสนา ในขณะที่นักวิชาการหลายคนและแหล่งข่าวอื่น ๆ ระบุว่านิกายเพนเทคอสต์ – ขบวนการคริสต์นิกายโปรเตสแตนต์ – เป็นศาสนาที่เติบโตเร็วที่สุดในโลก การเติบโตนี้โดยหลักมาจากการเปลี่ยนศาสนา 
การนับจำนวนผู้เปลี่ยนศาสนาอาจเป็นเรื่องยาก แม้ว่าการสำรวจสำมะโนประชากรของบางประเทศจะถามประชาชนเกี่ยวกับศาสนา แต่ก็ไม่ได้ถามว่าพวกเขาเปลี่ยนไปนับถือศาสนาที่นับถืออยู่ในปัจจุบันหรือไม่ นอกจากนี้ ในบางประเทศ ผลกระทบทางกฎหมายและสังคมทำให้การเปลี่ยนศาสนาเป็นเรื่องยาก เช่น บุคคลในประเทศมุสลิมบางประเทศอาจได้รับโทษประหารชีวิตหากพวกเขาละทิ้งศาสนาอิสลามอย่างเปิดเผยLaws Criminalizing Apostasy  Library of Congress (2014)Apostasy  Oxford Islamic Studies Online, Oxford University Press (2012)

ข้อมูลสถิติเกี่ยวกับการเข้ารีตและออกจากศาสนาอิสลามนั้นหายาก รายงานจากงานวิจัยที่ตีพิมพ์โดยสำนักวิจัยพิวใน ค.ศ. 2011 ระบุว่า ข้อมูลที่มีอยู่เพียงเล็กน้อยอาจชี้ให้เห็นว่าการเปลี่ยนศาสนาไม่มีผลกระทบสุทธิต่อประชากรมุสลิม เนื่องจากจำนวนคนที่เข้ารับอิสลามมีจำนวนเกือบเท่ากับคนที่ออกจากศาสนาอิสลาม

บางศาสนาทำให้เป็นสาวกอย่างกระฉับกระเฉง (เช่น คริสต์และอิสลาม) ในขณะที่บางศาสนาโดยทั่วไปไม่สนับสนุนให้เปลี่ยนมาอยู่ในระดับของตน (เช่น ยูดาห์และซิกข์) บางศาสนาเคยเติบโตขึ้นในช่วงแรก (ตัวอย่างเป็นการเฉพาะคือ ตามเส้นทางการค้า 
หรือเหตุผลด้านเกียรติภูมิทางสังคม ) เพียงแต่ความกระตือรือร้นของพวกเขาเริ่มลดลง (สังเกตกรณีของศาสนาโซโรอัสเตอร์) การเติบโตของศาสนาก่อให้เกิดการปะทะกันด้วยปัจจัยต่าง ๆ เช่น การกดขี่, ยึดมั่นศาสนาของศัตรู (เช่น การตั้งศาสนาประจำชาติ) และการเจาะตลาดทางศาสนา

 การเติบโตของกลุ่มศาสนา 
พุทธ

ศาสนาพุทธอิงตามหลักคำสอนของพระโคตมพุทธเจ้า โดยทั่วไปรู้จักในนาม พระพุทธเจ้า ผู้ประสูติในบริเวณที่ปัจจุบันคือประเทศเนปาล และมีชีวิตกับให้คำสอนในอินเดียเมื่อศตวรรษที่ 5 ก่อน ค.ศ. ชาวพุทธส่วนใหญ่อาศัยอยู่ในทวีปเอเชีย ส่วนยุโรปและอเมริกาเหนือมีประชากรพุทธมากกกว่าหนึ่งล้านคน รายงานจากนักวิชาการด้านประชากรศาสตร์ศาสนา มีจำนวนชาวพุทธที่ระหว่าง 488 ล้าน 495 ล้าน และ 535 ล้านคนบนโลก

ตามรายงานจากจอห์นสันและกริม ศาสนาพุทธเติบโตจากจำนวนทั้งหมด 138 ล้านคนใน ค.ศ. 1910 ในจำนวนนี้อาศัยอยู่ในทวีปเอเชีย 137 ล้านคน ไปเป็น 495 ล้านคนใน ค.ศ. 2010 ในจำนวนนี้อาศัยอยู่ในทวีปเอเชีย 487 ล้านคน ทั้งสองรายงานว่า ศาสนาพุทธเติบโตอย่างรวดเร็วทุกปีที่ปากีสถาน, ซาอุดีอาระเบีย, เลบานอน และประเทศแถบยุโรปตะวันตกบางส่วน (1910–2010) ส่วนประเทศที่มีอัตราเติบโตสูงสุดในช่วงล่าสุด (2000–2010) ได้แก่กาตาร์ สหรัฐอาหรับเอมิเรตส์ และประเทศแถบแอฟริกาบางแห่ง สำนักงานสถิติออสเตรเลียจัดให้ศาสนาพุทธเป็นความเชื่อทางจิตวิญญาณที่เติบโตเร็วที่สุดในออสเตรเลียในแง่จำนวนร้อยละที่เพิ่มขึ้นตามการวิเคราะห์เชิงสถิติ โดยมีอัตราการเติบโตที่ร้อยละ 79.1 ในช่วง ค.ศ. 1996 ถึง 2001 (200,000→358,000 คน)

ศาสนาพุทธเป็นศาสนาหลักและศาสนาประจำรัฐใน 7 ประเทศ ได้แก่ ศรีลังกา พม่า มองโกเลีย ไทย กัมพูชา ภูฏาน และลาว

ศาสนาพุทธเป็นศาสนาหลักใน 9 ประเทศ ได้แก่ ศรีลังกา พม่า ไทย กัมพูชา ลาว ภูฏาน มองโกเลีย ญี่ปุ่น และสิงคโปร์

เขตบริหารพิเศษในประเทศจีนที่มีประชากรส่วนใหญ่นับถือศาสนาพุทธ ได้แก่ มาเก๊า ฮ่องกง และทิเบต

สาธารณรัฐคัลมืยเคียเป็นภูมิภาคเดียวในยุโรปที่นับถือศาสนาพุทธเป็นส่วนใหญ่ โดยเป็นสาธารณรัฐปกครองตนเองในประเทศรัสเซีย

จากการสำรวจของสำนักวิจัยพิวใน ค.ศ. 2012 ในช่วง 4 ทศวรรษข้างหน้า จำนวนชาวพุทธทั่วโลกคาดการณ์ว่าจะลดลงจาก 487 ล้านคนใน ค.ศ. 2010 ลงเหลือ 486 ล้านคนใน ค.ศ. 2050Buddhists  p.104 จำนวนที่ลดลงมาจากหลายปัจจัยอย่างระดับการเจริญพันธุ์ต่ำในกลุ่มชาวพุทธ (ลูก 1.6 คนต่อสตรีหนึ่งคน)Buddhists  p.107 และวัยชรา (อายุเฉลี่ยที่ 34 ปี) เมื่อเทียบกับประชากรในภาพรวมBuddhists  p.109 สำนักวิจัยพิวตีพิมพ์ใน ค.ศ. 2010 ว่าการเปลี่ยนศาสนาอาจมีผลน้อยต่อประชากรพุทธในช่วง ค.ศ. 2010 ถึง 2050 คาดการณ์ว่าศาสนาพุทธจะสูญเสียผู้นับถือ 2.9 ล้านคนในช่วง ค.ศ. 2010 ถึง 2050

ต่อมาจากการสำรวจของสำนักวิจัยพิวใน ค.ศ. 2017 ในช่วง ค.ศ. 2010 ถึง 2015 "ประมาณการว่ามีเด็กที่เกิดจากแม่ชาวพุทธประมาณ 32 ล้านคน และมีชาวพุทธเสียชีวิตประมาณเกือบ 20 ล้านคน หมายความว่า การเพิ่มขึ้นของประชากรชาวพุทธตามธรรมชาติ (กล่าวคือ จำนวนการเกิด - จำนวนผู้เสียชีวิต) ในช่วงเวลานี้คือ 12 ล้านคน" สำนักวิจัยเดียวกันรายงานว่า ชาวพุทธ "ได้รับการคาดการณ์ว่าจะมีจำนวนลดลงในจำนวนที่แน่นอน โดยลดลงร้อยละ 7 จากเกือบ 500 ล้านคนใน ค.ศ. 2015 จนเหลือ 462 ล้านคนใน ค.ศ. 2060 สาเหตุหลักของประชากรพุทธที่ทำให้คาดว่าจะลดลงในปีถัด ๆ มา คือ อัตราการเจริญพันธุ์ที่ต่ำและจำนวนประชากรสูงวัยในประเทศต่าง ๆ เช่น จีน ไทย และญี่ปุ่น"

ศาสนาพื้นบ้านจีน
จากการสำรวจศาสนาในประเทศจีนใน ค.ศ. 2010 พบว่าจำนวนผู้ที่นับถือศาสนาพื้นบ้านจีนมีเกือบ 950 ล้านคน (ร้อยละ 70 ของชาวจีน)2010 Chinese Jesus Life Survey conducted by Dr. Yang Fenggang, Purdue University's Center on Religion and Chinese Society. Statistics published in: Katharina Wenzel-Teuber, David Strait. People's Republic of China: Religions and Churches Statistical Overview 2011 . Religions & Christianity in Today's China, Vol. II, 2012, No. 3, pp. 29–54, . ในจำนวนนี้ 173 ล้านคน (13%) นับถือศาสนาพื้นบ้านตามแบบเต๋า โดยละเอียดแล้ว มีผู้คน 12 ล้านคนที่ผ่านการเริ่มต้นอย่างเป็นทางการในลัทธิเต๋า หรือเป็นสมาชิกของสมาคมเต๋าจีนอย่างเป็นทางการ เมื่อเทียบกับผลสำรวจอื่น ๆ พบว่าปัจจุบันชาวจีนประมาณสามในห้า ถึงสี่ในห้าเชื่อในศาสนาพื้นบ้าน แสดงให้เห็นถึงการเติบโตอย่างมีนัยสำคัญจากจำนวนผู้ที่นับถือศาสนาดั้งเดิมของจีนประมาณ 300–400 ล้านคนตามที่คาดการณ์ไว้ในช่วงคริสต์ทศวรรษ 1990 ถึงต้นคริสต์ทศวรรษ 2000Adherents.com: .Pew Research Center: Folk religions.

การเติบโตนี้เป็นการพลิกกลับแนวโน้มการลดลงอย่างรวดเร็วของศาสนาพื้นบ้านจีนในช่วงคริสต์ศตวรรษที่ 20 นอกจากนี้ ศาสนาจีนยังแพร่กระจายไปทั่วโลกเนื่องจากการอพยพของประชากรชาวจีน โดยมีผู้นับถือศาสนาจีนในแคนาดาถึง 672,000 คนใน ค.ศ. 2010

ตามรายงานจากนักวิชาการ Miikka Ruokanen และ Paulos Huang จากมหาวิทยาลัยเฮลซิงกิ การฟื้นคืนชีพของศาสนาดั้งเดิมในประเทศจีนนั้นรวดเร็วและกว้างขวางกว่าการแพร่กระจายของศาสนาอื่น ๆ ในประเทศ เช่น ศาสนาพุทธและศาสนาคริสต์:Ruokanen, Huang. 2011. p. 171

จำนวนผู้ที่นับถือศาสนาจีนดั้งเดิมนั้นนับได้ยาก เนื่องจาก :Chen, Jeung. 2012. p. 200

ศาสนาชาวบ้านจีนเป็น "ศาสนาที่แพร่หลาย" มากกว่า "ศาสนาที่เป็นสถาบัน" ถือเป็นระบบความหมายของความสามัคคีทางสังคมและอัตลักษณ์ ซึ่งครอบคลุมตั้งแต่ระบบเครือญาติไปจนถึงชุมชน รัฐ และเศรษฐกิจ ที่ทำหน้าที่บูรณาการวัฒนธรรมจีนเข้าด้วยกัน

คริสต์

เทวัสนิยม
จากการสำรวจ American Religious Identification Survey (ARIS) ปี 2001 พบว่า ระหว่าง ค.ศ. 1990 ถึง 2001 จำนวนผู้ที่ระบุตนเองว่าเป็นผู้เชื่อในเทวัสนิยมเพิ่มขึ้นจาก 6,000 คน เป็น 49,000 คน คิดเป็นประมาณร้อยละ 0.02 ของประชากรสหรัฐในขณะนั้นhttps://commons.trincoll.edu/aris/files/2013/11/ARIS-2001-report-complete.pdf 

ดรูซ
ดรูซเป็นศาสนาหลักในภูมิภาคลิแวนต์ ชาวดรูซหรืออัลมุวะห์ฮิดูนเป็นกลุ่มชาติพันธุ์ศาสนาคุยหลัทธิที่พูดภาษาอาหรับ โดยมีจำนวนชาวดรูซทั่วโลกระหว่าง 800,000 ถึงหนึ่งล้านคน ส่วนใหญ่อาศัยอยู่ในลิแวนต์ แม้ว่าความเชื่อนี้พัฒนามาจากอิสลามนิกายชีอะฮ์อิสมาอีลียะฮ์ พวกเขาไม่มองตนเองเป็นนิกายหนึ่งของอิสลาม และมองเป็นศาสนาต่างหาก ความเชื่อดรูซไม่รับผู้ที่เปลี่ยนมานับถือศาสนาของตน และไม่ทำการเผยแพร่ศาสนาให้ผู้อื่น หลายศตวรรษต่อมามีชาวดรูซจำนวนหนึ่งหันไปนับถือศาสนาคริสต์ อิสลาม และศาสนาอื่น ๆ

ชาวดรูซโดยหลักอาศัยอยู่ในซีเรีย เลบานอน อิสราเอล และจอร์แดน ซีเรียเป็นที่ตั้งของชุมชนดรูซที่ใหญ่ที่สุดในโลก ตามการศึกษาที่ตีพิมพ์โดยมหาวิทยาลัยโคลัมเบีย จำนวนชาวดรูซซีเรียเพิ่มขึ้นจาก 684,000 คนใน ค.ศ. 2010 เป็น 730,000 คนในช่วงกลาง ค.ศ. ​​2018"Syria Religious Composition 2018". Columbia University - School of International and Public Affairs ชาวดรูซเลบานอนมีอัตราการเจริญพันธุ์ต่ำที่สุดในทุกกลุ่มอายุรองจากชาวคริสต์เลบานอน

ฮินดู

alt=|thumb|จำนวนร้อยละของชาวฮินดูแบ่งตามประเทศ
ศาสนาฮินดูเป็นศาสนาที่มีผู้นับถือมากเป็นอันดับสามของโลก ชาวฮินดูเป็นประชากรประมาณร้อยละ 17 ของประชากรโลกใน ค.ศ. 2010 สำนักวิจัยพิวรายงานว่า ชาวฮินดูร้อยละ 99 อาศัยอยู่ในภูมิภาคอินโด-แปซิฟิกใน ค.ศ. 2010 จากข้อมูลของ Pew Forum คาดว่าชาวฮินดูจะยังคงกระจุกตัวอยู่ในภูมิภาคอินโด-แปซิฟิกเป็นหลักใน ค.ศ. 2050 ศาสนาฮินดูเป็นศาสนาที่มีผู้นับถือมากที่สุดประเทศอินเดีย เนปาล มอริเชียส และกายอานา ชาวฮินดูทั่วโลกประมาณร้อยละ 90 อาศัยอยู่ในอินเดีย ประชากรอินเดียร้อยละ 79.8 นับถือศาสนาฮินดู คิดเป็นประมาณร้อยละ 90 ของชาวฮินดูทั่วโลก อัตราการเติบโตของศาสนาฮินดูในรอบ 10 ปีคาดการณ์อยู่ที่ 15% (อ้างอิงจากช่วง ค.ศ. 1991 ถึง 2001) ซึ่งสอดคล้องกับการเติบโตรายปีที่ใกล้เคียง 2% จากผลสำรวจของสำนักวิจัยพิวใน ค.ศ. 2017 พบว่า ระหว่าง ค.ศ. 2010 ถึง 2015 "มีทารกเกิดจากมารดาชาวฮินดูประมาณ 109 ล้านคน และมีชาวฮินดูเสียชีวิตประมาณ 42 ล้านคน หมายความว่าจำนวนประชากรชาวฮินดูที่เพิ่มขึ้นตามธรรมชาติ (กล่าวคือ จำนวนการเกิดลบด้วยจำนวนการเสียชีวิต) ในช่วงเวลาดังกล่าว อยู่ที่ 67 ล้านคน"
alt=|thumb|วิหาร Dakshineswar Bhabatarini Kali แห่งโกลกาตาที่สถาปนาโดย Rani Rashmoni
Carnegie Endowment for International Peace รายงานว่า ศาสนาฮินดู (1.52%) เป็นหนึ่งในหกศาสนาที่เติบโตเร็วที่สุดในโลก โดยอัตราการเกิดสูงในอินเดียถูกอ้างว่าเป็นสาเหตุหลักในการเพิ่มขึ้นของประชากรชาวฮินดู

ศาสนาฮินดูเป็นศาสนาที่กำลังเติบโตในประเทศอย่างกานา รัสเซีย และสหรัฐ ตามสำมะโน ค.ศ. 2011 ศาสนาฮินดูกลายเป็นศาสนาที่เติบโตเร็วที่สุดในออสเตรเลียนับตั้งแต่ ค.ศ. 2006Australian Bureau of Statistics (21 June 2012). 2011 Census reveals Hinduism as the fastest growing religion in Australia เนื่องด้วยการโยกย้ายจากอินเดียและฟีจี

โดยทั่วไป คำว่า "การเปลี่ยนศาสนา" ไม่สามารถนำมาใช้กับธรรมเนียมฮินดูได้ ตามที่ Arvind Sharma กล่าวไว้ว่า ศาสนาฮินดู "โดยทั่วไปแล้วค่อนข้างเปิดกว้างต่อการเข้าร่วมในหลายศาสนา การสังกัดในหลายศาสนา และแม้กระทั่งการมีอัตลักษณ์ทางศาสนาหลายอย่าง" อย่างไรก็ตาม กลุ่มฮินดูบางกลุ่มเป็นที่รู้จักจากการดำเนินการเปลี่ยนศาสนาซึ่งเรียกว่า Ghar Wapsi ตามที่ผู้สนับสนุนฮินดูตวะอย่าง Sangh Parivar กล่าวว่า กระบวนการนี้เรียกว่า "การเปลี่ยนศาสนากลับ" ของชาวคริสต์และชาวมุสลิมที่เคยเปลี่ยนศาสนามาก่อน

อิสลาม

การเติบโตสมัยใหม่
ศาสนาอิสลามเป็นศาสนาที่เติบโตเร็วที่สุดในโลก เนื่องจากอัตราการเกิดของชาวมุสลิมทั่วโลกสูงกว่าประชากรที่ไม่ใช่มุสลิม ใน ค.ศ. 1990 ประชากร 1.1 พันล้านคนเป็นมุสลิม ส่วนใน ค.ศ. 2010 ประชากร 1.6 พันล้านคนเป็นมุสลิม Carnegie Endowment for International Peace รายงานว่า จากข้อมูลเมื่อ ค.ศ. 2007 คาดการณ์ว่าศาสนาที่เติบโตเร็วที่สุดในโลกคือศาสนาอิสลาม (1.84%) โดยสาเหตุของการเติบโตดังกล่าวคืออัตราการเกิดสูง BBC รายงานว่า จากการศึกษาอย่างครอบคลุมของสหรัฐอเมริกาใน ค.ศ. 2009 สรุปว่าจำนวนชาวมุสลิมทั่วโลกอยู่ที่ประมาณร้อยละ 23 ของประชากรโลก โดยชาวมุสลิมทั่วโลกร้อยละ 60 อาศัยอยู่ในทวีปเอเชีย


ตามรายงานจากวิจัยเดียวกันระบุว่า "ในระดับโลก ชาวมุสลิมมีอัตราการเจริญพันธุ์สูงที่สุดโดยเฉลี่ย 3.1 คนต่อผู้หญิงหนึ่งคน ซึ่งสูงกว่าระดับทดแทน (2.1) มาก" และ "ในทุกภูมิภาคหลักที่มีประชากรมุสลิมจำนวนมาก อัตราการเจริญพันธุ์ของชาวมุสลิมสูงกว่าอัตราการเจริญพันธุ์ของคนที่ไม่ใช่มุสลิม" ใน ค.ศ. 1990 ถึง 2010 ประชากรมุสลิมทั่วโลกในอัตราเฉลี่ยต่อปีที่ 2.2% คาดการณ์ว่าภายใน ค.ศ. 2030 ชาวมุสลิมจะคิดเป็นประมาณ 26.4% ของประชากรโลก (จากประชากรทั้งหมด 7.9 พันล้านคน)  ตามงานวิจัยใน ค.ศ. 2019 โดยสำนักวิจัยพิว; "โดยเฉลี่ยแล้วทั่วโลก ชาวมุสลิมมีอัตราการเจริญพันธุ์สูงกว่าชาวคริสต์ ระดับการศึกษาที่ต่ำของสตรีมุสลิมเป็นปัจจัยหนึ่งที่น่าจะเป็นไปได้ นักประชากรศาสตร์พบว่าระดับการศึกษาที่สูงขึ้นในหมู่สตรีมีความสัมพันธ์กับอัตราการเจริญพันธุ์ที่ต่ำลง"

ในทางกลับกัน ใน ค.ศ. 2010 สถาบัน Pew Forum พบว่า "ข้อมูลทางสถิติเกี่ยวกับการเปลี่ยนศาสนามาเป็นอิสลามนั้นมีน้อยมาก และจากข้อมูลที่มีอยู่เพียงเล็กน้อยนั้น ไม่มีการเพิ่มขึ้นหรือลดลงสุทธิอย่างมีนัยสำคัญของประชากรมุสลิมเนื่องจากการเปลี่ยนศาสนา" นอกจากนี้ยังระบุว่า "จำนวนผู้ที่เข้ารับอิสลามและจำนวนผู้ที่ละทิ้งอิสลามนั้นมีจำนวนใกล้เคียงกัน ดังนั้น รายงานฉบับนี้จึงไม่พิจารณาการเปลี่ยนศาสนาเป็นปัจจัยโดยตรงในการคาดการณ์การเติบโตของประชากรมุสลิม""The Future of the Global Muslim Population, Related Factors: Conversion" , The Pew Forum on Religion and Public Life, 27 January 2011 การเปลี่ยนศาสนาของผู้คนไม่น่าจะมีผลกระทบต่อการเติบโตของประชากรมุสลิม เนื่องจากจำนวนผู้ที่เปลี่ยนมานับถือศาสนาอิสลามนั้นใกล้เคียงกับจำนวนผู้ที่ออกจากศาสนาอิสลาม การศึกษาอีกชิ้นหนึ่งพบว่าจำนวนผู้ที่จะออกจากศาสนาอิสลามคือ 9,400,000 คน และจำนวนผู้ที่เปลี่ยนมานับถือศาสนาอิสลามคือ 12,620,000 คน ดังนั้นจำนวนผู้ที่เปลี่ยนมานับถือศาสนาอิสลามตามสุทธิควรอยู่ที่ 3 ล้านคนระหว่าง ค.ศ. 2010 ถึง 2050 ส่วนใหญ่มาจากแอฟริกาใต้สะฮารา (2.9 ล้านคน) การเติบโตของศาสนาอิสลามตั้งแต่ ค.ศ. 2010 ถึง 2020 มีการประมาณการไว้ที่ 1.70% เนื่องมาจากอัตราการเกิดที่สูงในเอเชีย ตะวันออกกลาง และยุโรป รายงานยังแสดงให้เห็นว่าการลดลงของอัตราการเกิดของชาวมุสลิมทำให้การเติบโตชะลอตัวลงตั้งแต่ ค.ศ. 1990 ถึง 2010 ซึ่งเป็นผลมาจากการลดลงของอัตราการเจริญพันธุ์ในหลายประเทศที่มีประชากรมุสลิมส่วนใหญ่ แม้จะมีการลดลง แต่ชาวมุสลิมยังคงมีอัตราการเกิดสูงที่สุดในบรรดากลุ่มศาสนาหลักของโลกThe Future of World Religions: Population Growth Projections, 2010-2050/ Globally, Muslims have the highest fertility rate, an average of 3.1 children per woman – well above replacement level (2.1), the minimum typically needed to maintain a stable population ตามรายงานของมูลนิธิคาร์เนกีเพื่อสันติภาพระหว่างประเทศ ฐานข้อมูล World Christian ใน ค.ศ. 2007 ระบุว่าศาสนาอิสลามเป็นศาสนาที่เติบโตเร็วที่สุดในโลก รายงานของ Center for Strategic and International Studies (CSIS) ใน ค.ศ. 2007 โต้แย้งว่า การคาดการณ์จำนวนประชากรมุสลิมบางส่วนนั้นสูงเกินจริง เนื่องจากการคาดการณ์เหล่านั้นสมมติว่าลูกหลานของชาวมุสลิมทุกคนจะกลายเป็นมุสลิม แม้ในกรณีที่พ่อแม่มีเชื้อชาติผสมEsther Pan, Europe: Integrating Islam, Council on Foreign Relations, 2005-07-13

ใน ค.ศ. 2010 ประชากรมุสลิมร้อยละ 62 อาศัยอยู่ในทวีปเอเชีย และประมาณร้อยละ 20 อาศัยอยู่ในตะวันออกกลางและแอฟริกาเหนือ ร้อยละ 16 อยู่ในแอฟริกาใต้สะฮารา และร้อยละ 2 อยู่ในยุโรปThe Global Religious Landscape: Muslims  p.21 ใน ค.ศ. 2050 เอเชียจะเป็นที่อยู่ของมุสลิมถึงร้อยละ 52.8 และประชากรมุสลิมร้อยละประมาณ 24.3 จะอยู่ในแอฟริกาใต้สะฮารา ร้อยละ 20 ในตะวันออกกลางและแอฟริกาเหนือ และร้อยละ 2 ในยุโรป คาดว่าจำนวนชาวมุสลิมโดยรวมจะเพิ่มขึ้นในภูมิภาคที่มีประชากรมุสลิมน้อย เช่น ยุโรปและอเมริกาเหนือ เนื่องจากอายุยังน้อย และอัตราการเจริญพันธุ์ค่อนข้างสูง ในยุโรป ประชากรมุสลิมจะเพิ่มขึ้นเกือบสองเท่า (จาก 5.9% ไปเป็น 10.2%) ในอเมริกาเหนือ ประชากรมุสลิมจะเพิ่มขึ้นจาก 1% ไปเป็น 2% ในภุมิภาคเอเชียแปซิฟิก ประชากรมุสลิมจะแซงหน้าประชากรฮินดู ส่วนในละตินอเมริกาและแคริบเบียน ประชากรมุสลิมจะยังคงอยู่ที่ 0.1% ใน ค.ศ. 2050

ใน ค.ศ. 2010 อินโดนีเซีย อินเดีย ปากีสถาน บังกลาเทศ และไนจีเรียเป็นที่อยู่ของชาวมุสลิมโดยรวมถึงร้อยละ 47.8

การเติบโตในอดีตภายในตะวันออกกลาง

ยูดาห์
ปัจจุบัน ประชากรยิวส่วนใหญ่ของโลกกระจุกตัวอยู่ในสองประเทศ คือ สหรัฐและอิสราเอล ใน ค.ศ. 2013 สหรัฐและอิสราเอลเป็นที่อยู่ของประชากรยิวทั่วโลกรวมมากกว่าร้อยละ 80 แต่ละประเทศมีประชากรยิวประมาณร้อยละ 41

 สถิติโดยรวม 
 การรวมข้อมูล 
เป็นเรื่องยากที่จะรวบรวมสถิติเกี่ยวกับผู้นับถือศาสนาและมักมีข้อขัดแย้งเสมอ; ส่วนสถิติการเปลี่ยนแปลงจำนวนผู้นับถือศาสนาเป็นเรื่องยากกว่า เพราะต้องใช้วิธีการสำรวจหลายครั้งแยกกันในแต่ละปี ซึ่งใช้ในเคสที่จำเป็น และใช้แค่ประเทศนั้น ๆ เช่น การสำรวจการระบุศาสนาของชาวอเมริกัน (American Religious Identification Survey) ในสหรัฐ หรือข้อมูลสำมะโนประชากรจากประเทศออสเตรเลีย (ซึ่งรวมคำถามการระบุศาสนาโดยสมัครใจมาตั้งแต่ ค.ศ. 1911)

 การเติบโตในประวัติศาสตร์ 
ฐานข้อมูลศาสนาของโลกTodd M. Johnson, Brian J. Grim, International religious demographic statistics and sources World Religion Database , International religious demographic statistics and sources (The World Religion Database; WRD) เป็นฐานข้อมูลพิชญพิจารณ์ของสถิคิทางศาสนานานาชาติจากการวิจัยในสถาบันวัฒนธรรม ศาสนา และกิจการโลก (the Institute on Culture, Religion & World Affairs) ที่มหาวิทยาลัยบอสตัน มันถูกเผยแพร่โดยสำนักพิมพ์บริลล์และเป็นฐานข้อมูลประชากรทางศาสนาที่ครอบคลุมที่สุดสำหรับนักวิชาการ โดยมีข้อมูลสำหรับทุกประเทศทั่วโลก ข้อมูลการนับถือส่วนใหญ่มาจากสำมะโนและการสำรวจWorld Religion Database, WRD Methodology ข้อมูลสาวกเหล่านี้ถูกแบ่งออกเป็น 18 กลุ่ม: อไญยนิยม, อเทวนิยม, บาไฮ, พุทธ, พื้นบ้านจีน, คริสต์, ลัทธิขงจื๊อ, ลัทธิเต๋า, กลุ่มชาติพันธุ์ทางศาสนา, ฮินดู, เชน, ยิว, มุสลิม, ศาสนาใหม่, ชินโต, ซิกข์, เจตนิยม และโซโรอัสเตอร์ โดย WRD ถูกจัดเรียงโดยนักประชากรศาสตร์ทั้งสองคน Todd M. Johnson และ Brian J. Grim

+ ผู้ที่เชื่อ / ไม่เชื่อในศาสนาทั่วโลกตามสาวก, ค.ศ. 1900–2010 ศาสนา 1900 1910 1970 2000 2010 อัตราการเติบโตประจำปี* สาวก % สาวก % สาวก % สาวก % สาวก % 1910–2010 2000–2010 คริสต์558,345,96234.47611,810,00034.81,229,308,84033.221,988,966,54632.37 2,260,440,000 32.8 1.32 1.31 มุสลิม200,301,12212.37221,749,00012.6570,566,71915.421,291,279,82621.01 1,553,773,000 22.5 1.97 1.86 ฮินดู202,976,29012.53223,383,00012.7462,981,53912.51822,396,65713.38948,575,000 13.8 1.46 1.41 อไญยนิยม3,028,4500.193,369,0000.2544,299,66414.71656,409,73110.68676,944,000 9.8 5.45 0.32 พุทธ126,946,3717.84138,064,0007.9234,956,8676.35452,301,1907.36494,881,000 7.2 1.28 0.99 พื้นบ้านจีน379,974,11023.46390,504,00022.2238,026,5816.43431,243,7667.02436,258,000 6.3 0.11 0.16 ชาติพันธ์ุทางศาสนา117,312,6357.24135,074,0007.7169,417,3604.58224,054,9333.65242,516,000 3.5 0.59 1.06 อเทวนิยม226,2200.01243,0000165,156,3804.46141,022,5102.29136,652,000 2.0 6.54 0.05 ศาสนาใหม่5,985,9850.376,865,0000.439,557,2981.0762,942,7431.0263,004,000 0.9 2.24 0.29 ซิกข์2,962,0000.183,232,0000.210,668,2000.2919,973,0000.3323,927,000 0.3 2.02 1.54 เจตนิยม268,5400.02324,00004,657,7600.1312,544,4780.2013,700,000 0.2 3.82 0.94 ยูดาห์11,725,4100.7213,193,0000.813,901,7780.3812,880,9100.21 17,064,0000.2 0.11 1.02 ลัทธิเต๋า375,0000.02437,00001,734,0000.057,132,5550.128,429,000 0.1 3.00 1.73 ลัทธิขงจื๊อ840,0000.05760,00005,759,1500.167,995,4700.136,449,000 0.1 2.16 0.36 บาไฮ204,5350.01225,00002,657,3360.076,051,7490.107,306,000 0.1 3.54 1.72 เชน1,323,7800.081,446,0000.12,628,5100.074,792,9530.085,316,000 0.1 1.31 1.53 ชินโต6,720,0000.417,613,0000.44,175,0000.112,831,4860.052,761,000 0.0 −1.01 0.09 โซโรอัสเตอร์108,5900.0198,0000124,6690.00186,4920.00192,000 0.0 0.51 0.74 รวมประชากร                  *อัตรา =  อัตราการเติบโตโดยเฉลี่ยรายปี ระบุเป็นร้อยละต่อปีข้อมูล: Todd M. Johnson และ Brian J. Grim 2013

 การเปลี่ยนแปลงในอนาคต 
การคาดการณ์ผู้นับถือศาสนาในอนาคตขึ้นอยู่กับสมมติฐานที่ว่าแนวโน้ม อัตราการเจริญพันธุ์ทั้งหมด อายุขัย บรรยากาศทางการเมือง อัตราการเปลี่ยนศาสนา ฆราวาสนิยม ฯลฯ จะดำเนินต่อไป การคาดการณ์ดังกล่าวไม่สามารถตรวจสอบได้เชิงประจักษ์และมีข้อโต้แย้ง แต่มีประโยชน์สำหรับการเปรียบเทียบTodd M. Johnson, Religious Projections for the Next 200 Years from World Network of Religious Futurists

การเปลี่ยนแปลงด้วยการเข้ารีตในอนาคต

ดูเพิ่ม
กลุ่มศาสนาส่วนใหญ่
การทำให้ลดความเป็นฆราวาส (Desecularization)

 หมายเหตุ 

อ้างอิง

สารานุกรม

















 Carolyn Chen, Russell Jeung. Sustaining Faith Traditions: Race, Ethnicity, and Religion among the Latino and Asian American Second Generation. NYU Press, 2012. .
 Miikka Ruokanen, Paulos Zhanzhu Huang. Christianity and Chinese Culture. William B. Eerdmans Publishing, 2011. .
 Religion on the Move!: New Dynamics of Religious Expansion in a Globalizing World, BRILL, 21 November 2012, Afe Adogame, Shobana Shankar, 2012.
 The report provides a comprehensive analysis of the global religious landscape, revealing the size and distribution of major religious groups as of 2023. 

แหล่งข้อมูลอื่น
Think religion is in decline? Look at who is 'going forth and multiplying' , Vancouver Sun, 2014
Shall the Religious Inherit the Earth?: Demography and Politics in the Twenty-First Century by Eric Kaufmann, Belfer Center, Harvard University/Birkbeck College, University of London (PDF)
FAQ from Adherents.com describing why it is difficult to measure the fastest-growing religion
Religious Projections for the Next 200 Years from World Network of Religious Futurists

หมวดหมู่:ศาสนศึกษา
หมวดหมู่:ประชากรศาสตร์ศาสนา